# name
Black Mountain College. Experiment artistic, revolució pedagògica i llibertat de creació. The Black Mountain Revolution

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2023-2024, Tutor: Tania Alba Ríos

# metadata.dc.description.abstract[].value
El treball que es presenta és el resultat d’una recerca profunda i sistemàtica sobre la relació entre art i pedagogia en una de les escoles més influents i més revolucionàries que va obrir les seves portes l’any 1933 i va tancar l’any 1957 després de 24 anys d’intensa activitat educativa i artística. Uns l’anomenen la Bauhaus Americana, altres la titllen d’experiment educatiu, i els més agosarats es refereixen al Black Mountain College com una experiència que va unir les arts i les ciències sota el paraigües de la democràcia representativa, l’educació progressiva, el treball comunitari compartit i el concepte del “learning by doing” del pedagog i filòsof John Dewey.  De totes les possibilitats de recerca que ens ofereix l’objecte d’estudi és important puntualitzar que ens endinsem en un investigació centrada en la pedagogia i en la història de l’art. Entenem el fet artístic com un fet vivencial que cerca l’essència d’un centre educatiu -Black Mountain College- experimental, revolucionari i referent que va marcar et ritme d’una època. La recerca incideix en els seus testimonis recuperant les seves bases fundacionals, el seu estil, tot definint els trets d’identitat, la metodologia, la manera i forma de com es desenvolupava el procés d’ensenyament-aprenentatge del seu alumnat, com ensenyava el seu professorat i quines vinculacions i influències van representar amb l’art d’avantguarda. S’ha fet una important recerca i immersió mitjançant documents de primer ordre i testimonis  del College amb la intenció d’interpretar i analitzar el centre des de la seva interioritat. Aquest treball vol mantenir la fidelitat i la autenticitat del Black Mountain College, fet que ens ha obligat a sintetitzar la informació i acotar molt la investigació, establint aquells elements claus que al nostre entendre segueixen vigents avui en dia i cal mantenir-los vius en el futur fent de cada recerca un homenatge a la història de l’art.

# metadata.dc.source[].value
Treballs Finals de Grau (TFG) - Història de l'Art

# metadata.dc.subject.other[].value
Black Mountain College (Black Mountain, C. del N.)

# metadata.dc.title[].value
Black Mountain College. Experiment artistic, revolució pedagògica i llibertat de creació. The Black Mountain Revolution